Den Vest-Sjællandske Avis, 1821-02-10
Bladet Gazetta de Carraccas indeholder derom følgende: Den 5te Dec. forkyndte Kanonernes Torden og Klokkernes Lyd fra alle Kirker i denne Hovedstad en af de vigtigste Begivenheder i Venezuela; en Husar-Officeer var ankommen fra Carachemed Depescher fra Hs. Excellence Over Generalen Morillo og med en Vaabenstilstands og Krigsordens Tractat, som var afsluttet imellem de Spanske og General Simon Bolivars Commissarier og derpaa ratificeret af begge Generaler. - Hovedindholdet af Vaabenstilstands Tractaten er følgende: at da Regieringerne i Spanien og Columbia ønske at giøre en Ende paa de Uenigheder, som have hersket imellem begge Nationer, saa er det første Skridt dertil dette, at man nedlægger Vaabnene; hvorfore de ere blevne forenede om at ville udvælge Commissarier for at afslutte samme; til hvilken Hs. Excellence Overgeneralen for Armeen paa Costa Firma, Don Pablo Morillo, Greve af Cartagena, har udvalgt den politiske Chef for Venezuela Brigadeer Don Ramon Correa, den constitutionelle første Alcade i Carracas Don Juan Rodriques Tors og Don Francisco Gonzales de Linares og Hs. Excellence Præsidenten for Columbia Simon Bolivar, Chef for Republikken (at han i det af Morillo ratificerede Document tituleres saaledes, betragtes med Føie som et Beviis paa, at Republikken er allerede stiltiende erkiendet af den Spanske Regiering), udnævnede Brigadegeneralen Antonio Joseph Sucre, Oberste Piedro Bricen og Oberste Lieutenant Joseph Gabriel Perez. Disse Commissarier begyndte deres Underhandlinger d. 22 November f. A. og udarbeidede med hinanden Udkastet til Vaabenstilstanden, som derpaa blev antaget af Overgeneralerne. – Jfølge samme ophøre strax alle Fiendtligheder; Stilstanden afsluttes paa 6 Maaneder og kan blive forlænget dersom Freden ikke til den Tid kan blive afsluttet. Begge Magters Krigshære forblive i deres nærværende Stillinger og beholde de Distrikter og Fæstninger, som de nu have i Besiddelse. Spanierne forblive ifølge deraf i Besiddelse af næsten hele Provindsen Venezuela og den nordvestlige Deel af Provindsen Varinas og desuden af Stæderne Maracaibo, St. Martha og Cartagena; alt det Øvrige selve Cumana og Barcellona beholder Republikken. Om Qvito og Santa Fe findes ingen Bestemmelser. Communicationen imellem begge Magters Distrikter bliver aaben under Vaabenstilstanden. Commissarier skulle udvælges for at afslutte Freden, og Krigen maae ikke begyndes igien førend Vaabenstilstanden er 40 Dage i Forveien bleven opsagt. – Denne Vaabenstilstand, blev ratificeret paa samme Dag nemlig d. 26 November af Bolivar og Morillo, af den første i Staden Trullo og af den sidste i Staden Carache; tillige blev ogsaa en Krigsordens Tractat i 14 Artikler afsluttet og ratificeret, som gaaer ud paa, at dersom der i Fremtiden skal blive ført Krig, imellem Spanien og Columbia, at den da skal blive ført paa den samme humanne Maade, som er i Brug, hos alle civiliserede Nationer. – Da disse Tractater saaledes vare afsluttede, holdt begge Overgeneraler en Sammenkomst med hinanden i Flækken St. Ana den 27de November; om hvilken Morillo siger i et Brev til Statholderen i Caracas, Pino: at den har været een af de gladeste Dage i hans Liv, og at han og Bolivar have omfavnet hinanden med den største Kiærlighed. Vi vare alle fornøiede, sviiste sammen og Begeistringen og Brodervenskabet kunde ikke være større. Bolivar ankom allene med sine Officerer i Tillid til vor Ordholdenhed og vort Venskab, og jeg siger Morillo sendte strax min lille Escorte tilbage. Hverken De eller nogen kan forestille sig, hvor behagelig denne Sammenkomst var, og hvilken Hiertelighed og Kiærlighed der fandt Sted derved. Vi vare ude af os selv af Glæde, og det forekom os som en Drøm at see os her forsamlede, som Spanier, Brødre og Venner.